## Pravilnik o uvjetima koje moraju zadovoljavati plovni objekt, te fizička ili pravna osoba koja obavlja djelatnost iznajmljivanja plovila

### NN 41/2005 (30.3.2005.), Pravilnik o uvjetima koje moraju zadovoljavati plovni objekt, te fizička ili pravna osoba koja obavlja djelatnost iznajmljivanja plovila

# MINISTARSTVO MORA TURIZMA, PROMETA I RAZVITKA

**800**

Na temelju članka 1021. stavka 3., a u svezi članka 9. stavka 4. Pomorskog
zakonika (»Narodne novine« broj 181/04), ministar mora, turizma, prometa i
razvitka donosi

## PRAVILNIK

### O UVJETIMA KOJE MORA ZADOVOLJAVATI PLOVNI OBJEKT, TE FIZIČKA ILI PRAVNA OSOBA KOJA OBAVLJA DJELATNOST IZNAJMLJIVANJA PLOVILA

Članak 1.

Ovim Pravilnikom propisuju se minimalni uvjeti kojima moraju udovoljavati
plovila koja služe za iznajmljivanje, kao i uvjeti koje moraju zadovoljavati
fizičke i pravne osobe koje obavljaju djelatnost iznajm­ljivanja plovila u unutarnjim morskim vodama i
teritorijalnom moru Republike Hrvatske.

Članak 2.

Pojedini izrazi u ovom Pravilniku imaju sljedeća značenja:
– plovilo jest brodica upisana u očevidnik brodica za gospodarske namjene u Republici
Hrvatskoj ili jahta upisana u upisnik jahti u Republici Hrvatskoj kao jahta za
gospodarske namjene
– čarter tvrtka je fizička ili pravna osoba registrirana u Republici Hrvatskoj
za obavljanje djelatnosti iznajmljivanja plovila
– Ministarstvo je Ministarstvo mora, turizma, prometa i razvitka.

Članak 3.

(1) Čarter tvrtka može iznajmljivati vlastita plovila ili plovila u
vlasništvu druge domaće fizičke ili pravne osobe.
(2) Čarter tvrtka može iznajmljivati plovilo u vlasništvu druge domaće fizičke
ili pravne osobe pod uvjetom:
– da je to plovilo upisano u očevidnik brodica za gospodarske namjene ili je
upisano u upisnik jahti kao jahta za gospodarske namjene i
– da dokaže da su u pogledu tog plovila podmirene sve porezne i carinske
obveze.
(3) U slučaju iz stavka 2. ovog članka, sve obveze, prava i odgovor­nosti propisane ovim Pravilnikom ima čarter tvrtka, pri
čemu se ne is­ključuju odgovornosti vlasnika plovila
sukladno posebnim propisima.

Članak 4.

Čarter tvrtka je dužna raspolagati s opremom za elektroničku prijavu popisa
posade i putnika što uključuje priključak na Internet, te opremu za korištenje
naprednog elektroničkog potpisa.

Članak 5.

(1) Prije početka iznajmljivanja plovila čarter tvrtka je dužna Ministarstvu
podnijeti pisani zahtjev za dodjelu korisničkog prava rada na centralnoj bazi
podataka u kojoj se evidentiraju sve prijave popisa posade i putnika na
plovilima.
(2) U zahtjevu za dodjelu korisničkog prava rada na centralnoj bazi podataka,
čarter tvrtka mora dostaviti sljedeće podatke:
– naziv ili ime, te sjedište čarter tvrtke
– matični broj
– ime i prezime odgovorne osobe
– ime i prezime osoba koje će unositi prijave u centralnu bazu podataka
– popis svih plovila, s izvacima iz upisnika jahti odnosno očevid­nika brodica, odnosno preslikom rješenja o predbilježbi
upisa brodice ili jahte
– e-mail adresa.

Članak 6.

Ministarstvo će čarter tvrtki koja udovoljava uvjete iz članka 3., 4. i 5.
dodijeliti korisničko pravo rada na centralnoj bazi podataka, uz koje će joj
odrediti lozinku za korištenje aplikacije za dostavu popisa posade i putnika.

Članak 7.

Čarter tvrtka je dužna prije početka iznajmljivanja plovila unijeti u
centralnu bazu podataka podatak o koncesijskom odobrenju za svako pojedino
plovilo.

Članak 8.

(1) Prijava popisa posade i putnika za svako plovilo obavlja se
elektroničkim putem u centralnu bazu podataka Ministarstva najkasnije do
trenutka isplovljenja plovila.
(2) Za identifikaciju potpisnika popisa posade i putnika i potvrđivanje
vjerodostojnosti potpisanog elektroničkog zapisa upotrebljava se isključivo
napredni elektronički potpis.
(3) Popis posade i putnika, ispisan kao povratni dokument nakon prijave popisa
posade i putnika elektroničkim putem, mora se nalaziti na plovilu i osoba koja
upravlja plovilom dužna je isti predočiti, na zahtjev, ovlaštenoj osobi.
(4) U slučaju nemogućnosti prijave popisa posade i putnika elektroničkim putem
ista se ovjerava u nadležnoj lučkoj kapetaniji ili ispostavi lučke kapetanije.
Tako ovjereni popis posade i putnika mora se naknadno unijeti u centralnu bazu
podataka.
(5) Obrazac popisa posade i putnika nalazi se u Prilogu 1. koji je sastavni dio
ovog Pravilnika.
(6) Pored podataka koji se prema obrascu iz stavka 5. ovog članka unose u popis
posade i putnika, čarter tvrtka je dužna popuniti i druge podatke o bazi
podataka, sukladno posebnim propisima.

Članak 9.

(1) Čarter tvrtka dužna je voditi evidenciju popisa posade i putnika koju je
dužna dati na uvid na zahtjev ovlaštene osobe.
(2) Podaci iz centralne baze podataka dostupni su čarter tvrtkama za njihova
plovila, a nadležnim tijelima državne uprave dostupni su podaci za sva plovila
svih čarter tvrtki.

Članak 10.

Odredbe ovog Pravilnika primjenjuju se i na fizičke i pravne osobe kojima je
izdano odobrenje za iznajmljivanje jahti i brodica pod stranom zastavom u
teritorijalnom moru i unutrašnjim morskim vodama Republike Hrvatske
(čarter-licencija) prije stupanja na snagu Pomorskog zakonika (»Narodne novine«
br. 181/04), a koje na temelju valjane čarter
licencije obavlja djelatnost iznajmljivanja jahti i brodica na dan stupanja na
snagu ovog Pravilnika.

Članak 11.

Ovaj Pravilnik stupa na snagu osmog dana od dana objave u »Narodnim
novinama«.
Klasa: 011-01/05-02/24
Urbroj: 530-03-05-1
Zagreb, 21. ožujka 2005.

Ministar
**Božidar Kalmeta, v. r.**

**REPUBLIKA HRVATSKA
MINISTARSTVO MORA, TURIZMA, PROMETA I RAZVITKA**PODACI O ČARTER TVRTKI:                                                                     \_\_\_\_\_\_\_\_\_\_\_\_\_\_\_\_\_\_

                                                                                                                         Naziv ili
ime, adresa

POREZNI BROJ:
                                          \_\_\_\_\_\_\_\_\_\_\_\_\_\_\_\_\_\_\_
                                                                                                                               MB ili MBG

IME JAHTE ILI OZNAKA BRODICE                                                          \_\_\_\_\_\_\_\_\_\_\_\_\_\_\_\_\_\_\_

**POPIS
POSADE I PUTNIKA**

|  |  |  |  |  |  |  |
| --- | --- | --- | --- | --- | --- | --- |
| RED.  BROJ | IME | PREZIME | MJESTA, DRŽAVA I  DATUM ROĐENJA | DRŽAVLJANSTVO | VRSTA I BROJ ISPRAVE O IDENTITETU | UVJERENJE/SVJEDODŽBA O  OSPOSOBLJENOSTI BR. |
| ZAPOVJEDNIK | | | | | | |
| 1 |  |  |  |  |  |  |
| POSADA | | | | | | |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |
| 6 |  |  |  |  |  |  |
| 7 |  |  |  |  |  |  |
| 8 |  |  |  |  |  |  |
| PUTNICI | | | | | | |
| RED.  BROJ | IME | PREZIME | MJESTA, DRŽAVA I  DATUM ROĐENJA | DRŽAVLJANSTVO | | VRSTA I BROJ ISPRAVE O  IDENTITETU |
| 1 |  |  |  |  | |  |
| 2 |  |  |  |  | |  |
| 3 |  |  |  |  | |  |
| 4 |  |  |  |  | |  |
| 5 |  |  |  |  | |  |
| 6 |  |  |  |  | |  |
| 7 |  |  |  |  | |  |
| 8 |  |  |  |  | |  |
| 9 |  |  |  |  | |  |
| 10 |  |  |  |  | |  |
| 11 |  |  |  |  | |  |
| 12 |  |  |  |  | |  |

Luka ukrcaja:
\_\_\_\_\_\_\_\_\_\_\_\_\_\_\_\_\_                                      Datum
ukrcaja putnika: \_\_\_\_\_\_\_\_\_\_\_\_\_\_\_\_\_
Datum iskrcaja putnika: \_\_\_\_\_\_\_\_\_\_\_\_\_\_\_\_\_
if !supportLineBreakNewLine
endif

Datum prijave:
\_\_\_\_\_\_\_\_\_\_\_\_\_\_\_\_\_                                     Prijavu
popunio: \_\_\_\_\_\_\_\_\_\_\_\_\_\_\_\_\_
                                 Ime i prezime
if !supportLineBreakNewLine
endif

Prijava uredno zaprimljena
dana \_\_\_\_\_\_\_\_\_\_ u \_\_\_\_ sati.

Pravilnik, NN 41/2005-800
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)